wickkiey/tamil-wikipedia-chunked huggingface dataset:
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### திறமை: முயற்சி எதிர் தாழ்வுச் சிக்கல் (5-12 வயது)

5 வயது முதல் 12 வயது வரையுள்ள பள்ளிப்பருவம் இதுவாகும். முதல் மூன்று உள-சமூக விருத்திகளும் சரியாக அமையும்போது இப்பருவம் சிறப்பாக அமையும். இது ஒரு சந்தோசமான கற்பனைப் பருவமாகும். பிள்ளை வன்முறைக்கு செல்லாததும்,அமைதியும்,சரியான வளர்ச்சியும் கொண்ட பருவமாகும். இப்பருவத்தில் அறிவு, திறன், மனித உறவுகள், விளையாட்டு, ஒற்றுமை போன்றன சமூக அமைப்போடு பின்ளை தொடர்புபட்டுக் காணப்படுகிறது. கற்பனை வாழ்வில் இலயித்த இயல்பு படிப்படியாக மாறிவருவதும் இப்பருவத்திலாகும். குடும்பத்திற்கப்பாலும் அவர்களினது அறிவினை விருத்தி செய்ய முற்படுவதோடு தமது கலாசாரத் திறன்களைப் பெறுவதிலும் ஈடுபடுவர். அவர்களது விளையாட்டு மிகவும் பயனுடையதாக்க காணப்படும். தமது பணிகளைச் செய்வதற்குரிய அறிவைத் தேடுதலில் இப்பருவத்தினர் அக்கறை கொள்வர். இத்தேவைகள் நிறைவு பெறாவிடின் அவர்களிடையே தாழ்வு மனப்பாங்கு ஏற்படும். இதனைத் தடுப்பதற்கான முயற்சிகளில் பாடசாலைகளும் பெற்றௌர்களும் ஈடுபட வேண்டும் என்பது எரிக்சனின் இப்படிநிலையில் கூறப்பட்டுகின்றது.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### மெய்ப்பற்று : அடையாளம் எதிர் அடையாளக் குழப்பம் (13-19 வயது)

13 வயது முதல் 19 வயது வரையுள்ள கட்டிளமைப்பருவம் இதுவாகும். இப்பருவத்தினரின் பிரதான பணி தமது அடையாள நிலையினை அடைதலாகும். பிள்ளையானது தனது பலம், பலவீனம், இலக்கு, தொழில், பால்வகிபங்கு எனத் தனது இயல்புகளைப்பற்றிய அறிவையும் விளக்கத்தினையும் பெறுகின்றது. இதனை விளக்க எரிக்சன் **அடையாள நெருக்கடி** என்ற பதத்தினை விசேடமாகப் பயன்படுத்துகின்றார். இப்பருவத்து பிள்ளையிடத்து உடலியல் மாற்றங்களும் மனவெழுச்சிசார் விளைவுகளும் ஏற்படுவதனால், பல நெருக்கடிகளையும் குழப்பங்களையும் எதிர்கொள்வர். எனவே, இப்பிரச்சினைக்கு உடனடியாகத் தீர்வு காண்படுவது அவசியமாகும். இல்லயேல் பிள்ளையினது சுய அடையாளம் கரைந்து அவனை நெறிபிறழ்வானவனாக மாற்றிவிடும்.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### அன்பு: நெருக்கம் எதிர் தனிமை (20-24 வயது)

20 வயது தொடக்கம் 24 வயது வரையுள்ள இளவளர்ந்தோர் பருவம் இதுவாகும். இப்படிநிலையில் பிள்ளைகளிடம் பிறரிடம் நேசமாதல் வளர்ச்சியடையும். ஒத்த பாலாருடனோ, எதிர்ப்பாலாருடனோ, தன்னுடைய சுயத்துடனோ நேசம் ஏற்படலாம். இதுவரை இடம்பெற்ற படிநிலையான ஆளுமை விருத்தி போதுமானவையாக அமையாதவிடத்து நேச உணர்வினைப் பிள்ளையால் அடையமுடியாது போகும். இதன்விளைவாகப் பிள்ளை ஒதுங்கத் தொடங்கும். பாலியல் நேசம் என்பது நேசத்தின் தூரத்தில் வைத்தே எரிக்சனால் நோக்கப்படுகின்றது. பிள்ளை தனது சிந்தனை, உணர்வு, செயற்பாடு போன்றவற்றை எல்லாம் மற்றவர்களுடன் பரிமாறிக் கொள்வது இந்த நேசத்தினாலேயாகும். இங்கு நேசத்திற்கான மற்றவரின் தேவையினையும் எரிக்சன் ஏற்றுக்கொள்கின்றார்.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### கவனம்: உற்பத்தி எதிர் தேக்கம் (25-64 வயது)

25 வயது தொடக்கம் 64 வயது வரையுள்ள நடுவளர்ந்தோர் பருவம் இதுவாகும். நமக்கும் சமூகத்திற்கும் பயனுடைய ஆற்றலே உற்பத்தி எனக் கருதப்படும். இவ்வயதினர் உற்பத்திச் செயற்பாடுகளில் முன்னிற்பர். ஆளுமை நிறைவுணர்வினை நோக்கியதான படைப்பும் இங்கு உருவாகும். இப்பருவத்தினருக்கு பொதுவாக உலகில் நல்லதோர் இடத்தினை அடையமுடியும். நல்லறிஞர்களாக விளங்கும் இவர்கள் தமக்குள் அறிவினைப் பகிர்ந்து கொள்வதுடன், வாழ்க்கையின் தத்துவத்தினையும் பகிர்ந்து கொள்வர். இனவிருத்தியிலும் பொருளாதார விருத்தியிலும் அக்கறை கொள்ளும் இப்பருவத்தினர் சமூகத்திலே ஒரு கௌரவமான இடத்தினை எதிர்பார்ப்பர். இவ்வாறான உற்பத்தி நிலையினை அடைய முடியாது போனால், அவர்களிடையே தேக்கம் - அசைவற்ற தன்மை காணப்படும். இது அவர்களிடையே சலிப்பை ஏற்படுத்துவதுடன் தங்களால் சமூக நலனுக்கு உதவமுடியாமையின் தன்மையினையும் உணர்த்தும்.
# எரிக்சனின் சமூக உளவியல்சார் வளர்ச்சிப் படிநிலைகள்

## படிநிலைகள்

### ஞானம்: மன முழுமை எதிர் மனத்தளர்ச்சி (65 - இறப்பு)

65 வயதிற்கு மேற்பட்ட முதிர்பருவம் இதுவாகும். வாழ்வின் இறுதியை நோக்கிய நிலையில் நபர்கள் தமது வாழ்வில் சந்தித்த வெற்றிகளையும் தோல்விகளையும் வயது முதிர்ச்சியையும் இயல்புகளையும் ஏற்றுக்கொள்ளும் நிலைப்பாடு இப்பருவத்திற்குரிய இயல்பாகும். முதல் ஏழு பருவங்களையும் தீர்மானிப்பதில் வெற்றியடைந்த இவர்கள் சொந்த மேலாண்மையை அடைவர். மேலாண்மை உணர்வுடைய இவர்கள் தமது வாழ்க்கை நன்றாகவே கழிந்ததாக ஏற்றுக் கொள்வர். அவர்கள் பிறமக்களுடைய கலாசாரம், எதிர்காலத் தலைமுறையினர் என்பனவற்றௌடு உறவுகளை ஏற்படுத்துவர். எப்பிடியிருப்பினும் இவர்கள் தமது வாழ்க்கையைப் பின்னோக்கிப் பார்த்து தாங்கள் பிழையான தீர்மானத்தை எடுத்ததாக உணர்வார்களாயின் அவர்கள் தம் வாழ்வைக் குறைவான மேம்பாடாகவே காண்பர். சரியான விடயத்தைச் செய்வதற்கு மேலும் ஒரு சந்தர்ப்பத்தை வழங்க வேண்டும் என்ற தமது இயலாமையின் தன்மையை உணர்வர். இறுதியில் வெறுப்பு, இறுமாப்பு, அருவருப்பு, கசப்பு, இகழ்வு என்பனவற்றிற்கு உள்ளாகின்றனர்.
# எரிக்சனின் சமூக உளவியல்சார் வளர்ச்சிப் படிநிலைகள்

## பிரயிட்க்குப் கொள்கைக்குப் பின்னான அபிவிருத்தி/வளர்ச்சி

எரிக்சன் உளப்பகுப்பாய்வு மரபுகளைப் பின்பற்றுபவராக இருந்தும் கூட பிரயிட் வாதிகள் போல் இவற்றின் மீது அதிகநம்பிக்கை வைக்காது அகம் என்பதன் மீதோ கவனஞ் செலுத்தி தனது கோட்பாட்டினை முன்வைத்தார். இவரது கோட்பாட்டில் பின்வரும் விடயங்கள் முக்கியத்துவம் பெறுகின்றன.  
- ஆளுமை விருத்தி என்பது புரெயிட் குறிப்பிடுவது போல் ஐந்து வயதளவில் நிறைவு பெறுவதில்லை, மாறாக ஒவ்வெரு தனிளாளும் ஆளுமை விருத்தியின் தொடர்ச்சியான நிலைகளைக் கடந்து செல்ல வேண்டும் என்கின்றார்.
- தான் குறிப்பிடும் படிநிலைகளினூடான விருத்தியின் ஒரு பகுதி முதிர்ச்சியாலும் மற்றப்பகுதி அவன் வளரும் சமூகத்தினாலும் தீர்மானிக்கப்படுவதாக குறிப்பிடுகின்றார்.
- இப்படிநிலைகள் ஒவ்வொன்றும் பிள்ளை அடைய வேண்டிய குறிப்பான விருத்திக்குரிய பணிகளைக் கொண்டிருக்கும். இதனை அடைவது பிள்ளையானது பெற்றௌர், ஆசியர்கள், ஏனைய வயதுவந்தவர்கள் ஆகியோருடன் கொள்ளுகின்ற இடைவினைகளில் தங்கியிருக்கும் என்கிறார்.
- ஒரு பருவத்தில் அடைய வேண்டிய விருத்திக்குரிய அம்சங்களில் தோல்வி ஏற்படின் அவை இனிவரும் பருவ வளர்ச்சிகளில் செல்வாக்குச் செலுத்தும்.  
எனவே, எரிக்சன் குறிப்பிடுகின்ற எட்டு உள-சமூக விருத்திப்படி நிலைகளில் ஒவ்வொரு வளர்ச்சி நிலையிலும் சமூகச் சூழ்நிலையின் செல்வாக்கு சில போராட்ட நிலைகளைத் தோற்றுவிப்பதனைக் காணமுடிகின்றது. இவற்றிற்கு ஆக்கபூர்வமான தீர்வு காண்பது குழந்தைகளிடையே சமூகவியல்பின் விருத்திக்கு காரணமாய் அமைவதோடு சிறந்த ஆளுமை மிக்க சமூகத்தைக் கட்டியெழுப்பவும் உதவும்.
# எரிக்சனின் சமூக உளவியல்சார் வளர்ச்சிப் படிநிலைகள்

## வெயியீடுகள்

- Erikson, Erik H. (1959) Identity and the Life Cycle. New York: International Universities Press.
- Erikson, Erik H. (1968) Identity, Youth and Crisis. New York: Norton.
- Sheehy, Gail (1976) Passages: Predictable Crises of Adult Life. New York: E. P. Dutton.
- Stevens, Richard (1983) Erik Erikson: An Introduction. New York: St. Martin's.
- முத்துலிங்கம், ச. (2002) கல்வியும் உளவியலும் - கொழும்பு, லங்கா புக் டிப்போட்.
- ஜமாஹிர், பி.எம். (200) பொது உளவியல் ஓர் அறிமுகம், கண்டி, இலங்கைத் தென்கிழக்கு ஆய்வமையம்.
- ஜெயராசா, சபா. (2007) தாய்மொழிக் கல்வியும் கற்பித்தலும், கொழும்பு, முற்போக்குக் கலை இலக்கியப் பேரவை மற்றும் கார்த்திகேசன் நினைவுக்குழு.
- அருள்மொழி, செ. (2008) பிள்ளை வளர்ச்சியும் கற்றலும், மட்டக்களப்பு, திருமதி. சத்தியா அருள்மொழி.
- John S. Dacey John .F Travers, (2002) Human development across the Lifespan, Mc Graw-Hill, New York
- Microsoft Encarta encyclopedia. 1993–2001 Microsoft corporations
# Module:Wikidata
if not data then
return
end  
i = i + 1
end
end  
-- getting sitelink of a given wiki
-- get sitelink of current item if qid not supplied
function p.getSiteLink
local qid = .args.qid
if qid == "" then qid = nil end
local f = mw.text.trim( .args[1] or "")
local entity = mw.wikibase.getEntity(qid)
if not entity then
return
end
local link = entity:getSitelink( f )
if not link then
return
end
return link
end  
function p.Dump
local f = (.args[1] or .args.id) and or :getParent
local data = mw.wikibase.getEntityObject(f.args.id)
if not data then
return i18n.warnDump
end  
local i = 1
while true do
local index = f.args[i]
if not index then
return "<pre>"..mw.dumpObject(data).."</pre>".. i18n.warnDump
end  
data = data[index] or data[tonumber(index)]
if not data then
return i18n.warnDump
end  
i = i + 1
end
end  
return p
# விக்கிப்பீடியா:Statistics/weekly/28-Dec-2014
# மார்செலோ எச். டெல் பிலார்

**மார்செலோ எச். டெல் பிலார் வய் கட்மைட்டன்** (Marcelo H. del Pilar பிறப்பு:ஆகத்து 30, 1850 – சூலை 4, 1896) **பிளாரிடல்** (Plaridel) எனும் புனைபெயரால் நன்கு அறியப்பட்டவர், பிலிப்பீனிய எழுத்தாளர், சட்டத்தரணி மற்றும் பத்திராசிரியர் ஆவார். எசுப்பானிய சீர்திருத்த இயக்கத்தைப் பற்றிய லா சொலிடாரிடட் (*தோழமை*) எனும் பத்திரிகையின் இரண்டாவதும் கடைசியுமான பதிப்பாசிரியர் இவரே. ஆகத்து 30 ஆம் நாள் 1850 ஆம் ஆண்டில் புலுக்கான் எனும் இடத்தில் பிறந்தார். இவருடைய தந்தை ஜூலியன் எச். டெல் பிலார் மற்றும் தாய் பிளாசா கட்மைட்டன் ஆவர். கொலிஜியோ டி சன் ஜோசே மற்றும் சன்டோ தோமஸ் பல்கலைக்கழகத்தில் தனது கல்வியை இவர் மேற்கொண்டார். இவரது மனைவியின் பெயர் மார்சினா எச். டெல் பிலார் ஆகும். இவருக்கு இரு பிள்ளைகள் இருந்தனர்.
# பிலிப்பீன் கழுகு

**பிலிப்பைன் கழுகு** (*Philippine eagle*, *Pithecophaga jefferyi*) அல்லது **குரங்கு உண்ணும் கழுகு** என்பது பிலிப்பீன்சு நாட்டைச் சேர்ந்த இரைதேடியுண்ணும் பறவை ஆகும். இது பிலிப்பீன்சு நாட்டின் தேசியப் பறவை ஆகும். இதனை உள்ளூர் வாசிகள் "பட்டம்", "பறவைகளின் அரசன்" என்றெல்லாம் அழைக்கின்றனர். இப்பறவை மண்ணிறவெள்ளை நிற இறகுகளையும், கரடுமுரடான முகடையும் கொண்டுள்ளது. இதன் நீளம் 86 முதல் 102 செ.மீ. வரை ஆகும். அத்துடன் இதன் நிறை 4.7 முதல் 8 கிலோ கிராம் வரை ஆகும். நீளத்தின் அடிப்படையில் பிலிப்பைன் கழுகே உலகின் மிகப் பெரிய கழுகென்று விஞ்ஞானிகள் கூறுகின்றனர். பிலிப்பைன் கழுகு சட்டத்தினால் இங்கு பாதுகாக்கப்பட்டு வருகின்றது.
# பிரான்சிஸ்கோ பலக்டாஸ்

**பிரான்சிஸ்கோ பலக்டாஸ்** (Francisco Balagtas) (ஏப்ரல் 2, 1788 – பெப்ரவரி 20, 1862) **பிரான்சிஸ்கோ பல்டசார்** எனவும் அறியப்படுபவர், பிலிப்பினோ மொழியில் முன்னணி எழுத்தாளர் ஆவார். *புளோரன்டே அட் லவுரா* எனும் காப்பியத்தை இவர் எழுதினார். பிலிப்பினோ மொழி எழுத்தாளர்களுள் மாபெரும் எழுத்தாளராக இவர் கருதப்படுகின்றார். புளோரன்டே அட் லவுராவே இவருடைய மாபெரும் படைப்பாகக் கருதப்படுகின்றது. ஏப்ரல் 2, 1788 அன்று இவர் பிக்கா எனும் இடத்தில் பிறந்தார். யுவானா பலக்டாஸ் மற்றும் யுவானா டெலா குருஸ் ஆகியோர் இவரின் தாய் தந்தை ஆவார். இவர் கொலிஜியோ டி சென் ஜோஸ் எனும் கல்விச்சாலையில் தனது கல்வியை மேற்கொண்டார். 1862 ஆம் ஆண்டு பெப்ரவரி மாதம் 20 ஆம் திகதி தனது 73 ஆம் வயதில் இவர் இறந்தார்.
# எசுப்பானியக் கிழக்கிந்தியா

**எசுப்பானியக் கிழக்கிந்தியா** (*Spanish East Indies*) 1565 முதல் 1898 வரையில் எசுப்பானியாவின் கைவசம் இருந்த ஆசியா-பசிபிக் பிராந்தியம் ஆகும். பிலிப்பைன்ஸ் தீவுகள், குவாம், மரியானா தீவுகள் மற்றும் கரோலைன் தீவுகளை இது உள்ளடக்கியதாகும். எசுப்பானியக் கிழக்கிந்தியாவானது சில காலங்களில், ஃபோர்மோசா வின் சில பகுதிகள் மற்றும் மொலுக்காச் போன்றவற்றையும் கைவசம் கொண்டிருந்தது. எசுப்பானியக் கிழக்கிந்தியாவின் அரசாங்க அமையிடமாக செபுவே அமைந்திருந்தது, பின்னர் மணிலாவுக்கு மாற்றம் செய்யப்பட்டது. 1565 தொடக்கம் 1821 வரையில் இப்பிராந்தியங்கள் புதிய எசுப்பானிய அரசால் எசுப்பானிய மேற்கிந்தியாவுடன் சேர்த்தே மெக்சிக்கோ நகரில் இருந்து நிர்வகிக்கப்பட்டது. மெக்சிக்கோவின் சுதந்திரத்தின் பின்னர் நேரடியாக எசுப்பானியத் தலைநகரான மத்ரித்தில் இருந்தே நிர்வகிக்கப்பட்டன.
# யோசப் பொன்னையா

அதி வணக்கத்துக்குரிய **யோசப் பொன்னையா** (*Right Reverend Joseph Ponniah*, 12 அக்டோபர் 1952 – 19 மே 2025) இலங்கைத் தமிழ் போதகரும், மட்டக்களப்பு ரோமன் கத்தோலிக்க மறைமாவட்டத்தின் முன்னாள் ஆயரும் ஆவார்.
# யோசப் பொன்னையா

## வாழ்க்கைக் குறிப்பு

யோசப் பொன்னையா இலங்கையின் கிழக்கே மட்டக்களப்பு, தன்னாமுனை என்ற ஊரில் பிறந்தார். புனித வளனார் சிறிய குருமடத்திலும், திருகோணமலை புனித சூசையப்பர் கல்லூரியிலும் கல்வி கற்றார். திருச்சிராப்பள்ளி புனித பவுல் குருமடத்தில் உயர் கல்வி கற்று மெய்யியலில் இளங்கலைப் பட்டமும், புனேயில் உள்ள தேசிய குருமடத்தில் பயின்று இறையியலில் இளங்கலைப் பட்டமும் பெற்றார்.
# யோசப் பொன்னையா

## பணி

யோசப் பொன்னையா 1980 ஏப்ரலில் கத்தோலிக்கப் பாதிரியாராகப் பணியிலமர்த்தப்பட்டார்.
# யோசப் பொன்னையா

## இறப்பு

யோசப் பொன்னையா ஆண்டகை இரண்டு கிழமைகளாக சுகவீனமுற்றிருந்த நிலையில் 2025 மே 19 அன்று தனது 72-ஆவது அகவையில் காலமானார்.
# விக்கிப்பீடியா:விக்கித் திட்டம் 100, 2015

இத்திட்டம் **சனவரி 2015ல் தமிழ் விக்கிப்பீடியர்கள் அனைவரும் ஒன்று கூடி தொகுத்து ஒரே மாதத்தில் 100 பேர் 100 தொகுப்புகள் செய்தார்கள்** என்ற சாதனை இலக்கை எட்ட வேண்டும் என்பதை மையமாகக் கொண்டது. இம்மாதம் 100 தொகுப்புக்கள் செய்வதாக முடிவெடுத்துள்ளீர்களா??? உங்கள் பெயரையும் கீழே இணைக்கலாமே!!!
# விக்கிப்பீடியா:விக்கித் திட்டம் 100, 2015

## ஏன்??

இந்தத் திட்டமும் இலக்குகளும் **பயனர் பங்களிப்புக்களை ஊக்குவித்தலை** முதன்மை நோக்காகக் கொண்டவை. அத்தோடு தமிழ் விக்கிப்பீடியாப் பயனர்களின் பங்களிப்பு மைல் கல் ஒன்றைப் பதிவு செய்தல். வரும் சனவரி 2015 இல், விக்கித் திட்டம் 100 தொடங்கி 100 வாரங்கள் நிறைவு பெறுகிறது. இது வரை, மாதம் 100 தொகுப்புகள் செய்யக்கூடிய 94 பயனர்களை இனங்கண்டுள்ளோம். இது வரை, அனைவரும் கூடி ஒரே மாதத்தில் தொகுக்கவில்லை என்றாலும், சனவரி 2014 இல் 34 பேர் தொகுத்துள்ளோம். இது இந்திய மொழிகள் விக்கிப்பீடியாக்களில் ஒரு சாதனை ஆகும். சனவரி 2015இல் நாம் அனைவரும் ஒன்று கூடி தொகுத்து ஒரே மாதத்தில் 100 பேர் 100 தொகுப்புகள் செய்தார்கள் என்ற சாதனை இலக்கை எட்ட வேண்டும் என்பது இத்திட்டத்தின் முக்கிய நோக்கு. அடுத்தடுத்து வரும் மாதங்களில் இந்த புத்துணர்வைத் தக்க வைக்கவும் முனைய வேண்டும். 2003 இல் தொடங்கிய தமிழ் விக்கிப்பீடியா 2010 இல் ஒரு திருப்புமுனை கண்டது. அது போல், இம்முனைவு அடுத்த பாய்ச்சலுக்கு நம்மை ஊக்குவிக்கும் என்று எதிர்பார்க்கிறோம். வழமையான பங்களிப்பாளர்களுடன் இடையில் பங்களிக்காமல் விட்டுப் போன பலரையும் அழைத்து வந்து ஒன்றாக உழைக்க இது ஒரு நல்ல வாய்ப்பு. இந்த வாய்ப்பை சிறப்பாகப் பயன்படுத்துவதில் ஒருவராக நீங்களும் இருக்கலாம்.
# விக்கிப்பீடியா:விக்கித் திட்டம் 100, 2015

## நீங்கள் என்ன செய்யலாம்

நூறு தொகுப்புக்களை எவ்வாறு செய்வது? நூறு தொகுப்புகளை செய்ய இயலுமா எனும் ஐயம் இருக்கின்றதா? இதோ உங்களுகான உதவிக் குறிப்புக்கள்...  
:: * விக்கிப்படுத்த வேண்டிய கட்டுரைகளை விக்கிப்படுத்தலாம். :
:: * கூகுள் மொழிபெயர்ப்புக் கருவிமூலம் உருவாக்கப்பட்ட கட்டுரைகளைத் திருத்தலாம். [[:
:: * குறுங்கட்டுரைகளை விரிவாக்கலாம். [[:
:: * கட்டுரைகளில் இருக்கும் சிறிய எழுத்துப்பிழை, சந்திப்பிழை, கருத்துப்பிழை, இலக்கணப்பிழை ஆகியவற்றைத் திருத்தலாம்.
:: * மேற்கோள் இல்லாத கட்டுரைகளுக்கு மேற்கோள் சேர்க்கலாம். [[:
:: *பகுப்புகள், படங்கள், தகவல் பெட்டிகள் இல்லாத கட்டுரைகளில் அவற்றைச் சேர்க்கலாம்.
# விக்கிப்பீடியா:விக்கித் திட்டம் 100, 2015

## பங்கேற்கும் பயனர்கள்

சனவரி மாதத்தில் 100 தொகுப்புக்களைச் செய்வதாக முடிவெடுத்த நீங்கள் உங்கள் பெயர்களை இங்கு பதியுங்கள். இது தொடர்ந்து எடுக்கப்படவேண்டிய முயற்சிகளை முடிவெடுக்க உதவும். என்பதைப் பயன்படுத்தி தங்கள் பெயர்களை இணைக்கவும். நன்றி.
1. [[பயனர்:அருள்குமார் சோமசுந்தரம்
1. C.K.MURTHY (பேச்சு)
1. சி.பிரபாகரன்
1. மா. செல்வசிவகுருநாதன் (பேச்சு)
1. இரா. பாலா (பேச்சு)
1. நந்தகுமார் (பேச்சு)
1. இரத்தின சபாபதி (பேச்சு)
1. <font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup>
1. Suthir (பேச்சு)
1. சிவகார்த்திகேயன் (பேச்சு)
1. ஸ்ரீதர்
1. Mohamed ijazz (பேச்சு)
1. சக்திகுமார் லெட்சுமணன் (பேச்சு)
1. இரவி (பேச்சு)
1. சிவகோசரன்
1. புதுவைபிரபு
1. நந்தினி கந்தசாமி
1. <span><big></big></span>
1. செ. செல்வக்குமார் (பேச்சு)
1. தென்காசி சுப்பிரமணியன் (பேச்சு)
1. ஹரீஷ் சிவசுப்பிரமணியன் (பேச்சு)
1. அருணன் கபிலன்
1. # பா.ஜம்புலிங்கம்
1. மணியன் (பேச்சு)
1. மயூரநாதன் (பேச்சு)
1. சகோதரன் ஜெகதீஸ்வரன் (பேச்சு)
1. சஞ்சீவி சிவகுமார் (பேச்சு)
1. ஸ்ரீஹீரன் (பேச்சு)
1. <span>&nbsp;**மாதவன்**&nbsp; </font></span> (<span>&nbsp;***பேச்சு***&nbsp; </font></span>)
1. அஸ்வின் (பேச்சு)
1. குறும்பன் (பேச்சு)
1. தமிழினியன் (பேச்சு)
1. தமிழ்க்குரிசில் (பேச்சு)
1. தயாபரன்--thaya (பேச்சு)
1. திலக்ஷன் (பேச்சு)
1. **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup>
1. --ஜெ.மயூரேசன் (பேச்சு)
1. Vatsan34 (பேச்சு)
1. மலாக்கா முத்துக்கிருஷ்ணன் பேச்சு--ksmuthukrishnan
1. சு.க.மணிவேல்
1. MUTTUVANCHERI NATARAJAN (பேச்சு)
1. சுந்தர் <sup>\பேச்சு</sup>
1. மரு. பெ. கார்த்திகேயன் (karthi.dr) (பேச்சு)
1. Sanjeth (பேச்சு)
1. --Tshrinivasan (பேச்சு)
1. --உமாபதி <sup>\பேச்சு</sup>
1. --Booradleyp1 (பேச்சு)
1. --<font color="red"><big>⚕</big></font>சி.செந்தி<font color="red"><big>⚕</big></font> <sup><font color="maroon">(உரையாடுக)</font></sup>
1. --Natkeeran (பேச்சு)
1. செயப்பிரகாசம் (பேச்சு)
1. சிவக்குமார் <sup>\பேச்சு</sup> 07:17, 16 சனவரி 2015 (UTC)
1. Sindhuja0505 (பேச்சு)
1. Sudhakar D
1. பயனர்:ரங்கன் தேவராஜன் (பேச்சு)
1. பயனர்:கி.மூர்த்தி (பேச்சு)
1. கு.அருளரசன் (பேச்சு)
1. சரவணன் பெரியசாமி
1. Ravikumar Lsr (பேச்சு) 16:10, 24 சனவரி 2015 (UTC)
1. Mohamed ifham nawas (பேச்சு) 11:26, 28 சனவரி 2015 (UTC)
1. Arul lovely (பேச்சு) 04:40, 29 சனவரி 2015 (UTC)
1. NVParthiban (பேச்சு) 14:52, 29 சனவரி 2015 (UTC)
1. Kanags <sup>\உரையாடுக</sup>
# விக்கிப்பீடியா:விக்கித் திட்டம் 100, 2015

## 100 தொகுப்புக்கள் இலக்கை எட்டிய பயனர்கள்

சனவரி மாதம் தொடங்கியதிலிருந்து இற்றை செய்யப்படும்.
1. ஸ்ரீகர்சன்
1. ஸ்ரீஹீரன்
1. இரா. பாலா
1. தமிழ்க்குரிசில்
1. ஆதவன்
1. Mohamed ijazz
1. C.K.MURTHY
1. மாதவன்
1. Antan
1. Kanags
1. பா.ஜம்புலிங்கம்
1. செல்வசிவகுருநாதன்
1. மணியன்
1. தயாபரன்
1. சக்திகுமார் லெட்சுமணன்
1. செம்மல்
1. ஸ்ரீதர்
1. மலாக்கா முத்துக்கிருஷ்ணன்
1. அஸ்வின்
1. பாஹிம்
1. குறும்பன்
1. மயூரநாதன்
1. இரவி:)
1. சி.பிரபாகரன்
1. கி.மூர்த்தி
1. தென்காசி சுப்பிரமணியன்
1. சகோதரன் ஜெகதீஸ்வரன் (பேச்சு)
1. Ravikumar Lsr (பேச்சு)
1. சிவ கார்த்திகேயன்
1. தமிழினியன்
1. சஞ்சீவி சிவகுமார்
1. Vatsan34
1. ஹரீஷ் சிவசுப்பிரமணியன்
1. செந்தி
1. அருளரசன்
1. பூங்கோதை
1. சந்திரவதனா
1. ஜெயரத்தின மாதரசன்
1. கிருஷ்ணமூர்த்தி
1. நடராசன்
1. NVParthiban
1. நந்தகுமார்
1. செல்வக்குமார்
1. சிவகோசரன்
1. சுந்தர்
1. செங்கைப் பொதுவன்
1. திலக்ஷன்
1. கோபி
1. தகவலுழவன்
1. ஹிபாயத்துல்லா
# விக்கிப்பீடியா:விக்கித் திட்டம் 100, 2015

## 100 தொகுப்புக்கள் இலக்கை எட்டிய பயனர்கள்

### முதல் நாளில் இலக்கை எட்டிய பயனர்கள்

1. ஸ்ரீகர்சன்
1. ஸ்ரீஹீரன்
1. இரா. பாலா
1. தமிழ்க்குரிசில்
1. ஆதவன்
1. Mohamed ijazz
1. C.K.MURTHY
1. மாதவன்
1. Antan
1. மா. செல்வசிவகுருநாதன்
# விக்கிப்பீடியா:விக்கித் திட்டம் 100, 2015

## திட்ட ஏற்பாடுகள்

திட்டத்தை பயனர்களிடம் கொண்டு சென்று இலக்கை எட்ட எடுக்கக் கூடிய முயற்சிகள். நீங்களும் இங்கு பரிந்துரைகளை இடலாம்.
- ஆலமரத்தடியில் அறிவித்தல் மற்றும் புகுபதிந்த பயனர்களுக்கு தெரியும் வகையில் அறிவிப்பை பக்கத்தில் காட்சிப்படுத்தல்.
- விக்கித்திட்டம் 100 இல் பங்களிப்பு செய்த பயனர்கள் மற்றும் தொடர் பங்களிப்பாளர்களின் பேச்சுப்பக்கங்களில், பங்களிப்பில் தொடரும் பயனர்கள் மற்றும் தற்போது விக்கிப்பக்கத்தில் இல்லாத பயனர்களின் பேச்சுப்பக்கங்களில் அறிவிப்பை இடல். இட வேண்டிய வார்ப்புரு: வார்ப்புரு:விக்கித் திட்டம் 100, 2015 அழைப்பு
- முகநூல் போன்ற சமூக வலைத்தளங்களில் அறிவிப்புக்களைக் காட்சிப்படுத்தல் மற்றும் பகிர்தல்.
- முடிந்தால் பயனர்களுக்கு மின்னஞ்சல் மூலமும் அழைப்பு விடுத்தல்.
- பயனர் இலக்கை எட்டும் பயனர்களுக்கு பதக்கங்களை வழங்கல்.
- இலக்கை முதல் நாளில் எட்டும் பயனர்களுக்கு சிறப்புப் பதக்கங்களையும் வழங்கல்.
# விக்கிப்பீடியா:விக்கித் திட்டம் 100, 2015

## திட்ட ஒருங்கிணைப்பாளர்கள்

1. --இரவி (பேச்சு) 21:35, 30 சனவரி 2013 (UTC)  
1. --<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> *துறப்பு: இது ஒட்டு மொத்த தமிழ் விக்கிப்பீடியர்களுக்குமான வியூகத் திட்டமிடல் அன்று. ஆனால், அப்படி இருந்தால் நன்றாக இருக்குமே என்றும் சொல்லலாம் ;) ஆர்வமுள்ள பயனர்கள் திட்டத்தில் இணைந்து உத்திகளை வகுக்க, கருத்துகளை வழங்க, பணியாற்ற வரவேற்கிறோம்.*
1. --நானும் இந்தப் பங்களிப்பில் இணைந்து கொள்கிறேன். Suthir (பேச்சு)
1. நானும் உங்களோடு இணைந்து பணியாற்றுவேன்--Mohamed ijazz (பேச்சு) 09:30, 30 திசம்பர் 2014 (UTC)
1. --<span><big></big></span> 11:03, 30 திசம்பர் 2014 (UTC)
1. வாழ்த்துக்கள் --Sengai Podhuvan (பேச்சு) 21:40, 30 திசம்பர் 2014 (UTC)
1. ஸ்ரீஹீரன் (பேச்சு) 08:03, 31 திசம்பர் 2014 (UTC)
1. <span>&nbsp;**மாதவன்**&nbsp; </font></span> (<span>&nbsp;***பேச்சு***&nbsp; </font></span>)
# சுராபாயா

**சுராபாயா** அல்லது **சொராபாயா**, **சோரெபாயா**, **சுராபயா** (இந்தோனேசியம்: *Surabaya*; ஆங்கிலம்: *City of Surabaya*) என்பது இந்தோனேசியாவின் இரண்டாவது பெரிய நகரமாகும். இது கிழக்கு ஜாவா மாகாணத்தின் தலைநகரமாக விளங்குகின்றது. கிழக்கு சாவகத் தீவின் வடக்கு கடற்கரையோரமாக பிரந்தாஸ் ஆற்றின் முகத்துவாரத்தில் மதுரா நீரிணையின் ஓரத்தில் இந்த மாநகரம் அமைந்துள்ளது. 2024-ஆம் ஆண்டு இதன் மக்கள் தொகை 3,018,022 (1,494,734 ஆண்கள் மற்றும் 1,523,288 பெண்கள்) ஆகும். 2023 ஆம் ஆண்டில், மாநகரின் மொத்த உற்பத்தித் திறன் US$ 150.294 பில்லியன் என மதிப்பிடப்பட்டது.
# சுராபாயா

## பொது

1045 ஆம் ஆண்டில் உருவாக்கப்பட்ட இரண்டு ஜாவானிய இராச்சியங்களில் ஒன்றான சங்காலா இராச்சியத்தின் *(Janggala)* மூலமாக இந்த நகரத்தில் 10-ஆம் நூற்றாண்டில், முதல் குடியேற்றம் நடைபெற்றது. ஏர்லங்கா அரசர் தம்முடைய இரண்டு மகன்களுக்கு ஆதரவாக தம்முடைய அரியணையைத் துறந்தபோது சங்காலா இராச்சியம் இராச்சியம் உருவாக்கப்பட்டது.  
ஒரு கட்டத்தில் சுராபாயா, ஒரு பெரிய அரசியல் இராணுவ சக்தியாகவும், மயாபாகித்து பேரரசின் கீழ் கிழக்கு சாவகத் தீவில், ஒரு பெரிய துறைமுகமாகவும் விளங்கியது. 15-ஆம்; 16-ஆம் நூற்றாண்டின் பிற்பகுதியில், சுராபாயா மாநகரம் இடச்சு ஆதிக்கப் பிடியில் சிக்கியது. படிப்படியாக ஓர் இடச்சு நகரமாகவே வளர்ந்தது.
# சுராபாயா

## பொது

### இடச்சு கிழக்கிந்தியத் தீவுகள்

பிரந்தாஸ் ஆற்றுக் கழிமுகத்தில் சுராபாயா நகரம் அமைந்திருந்ததாலும், ஜாவா கடல் வழியாக மலாக்காவிற்கும் மலுக்கு தீவுகளுக்கும் இடையிலான வணிகப் பாதையாலும், ஏற்கனவே சுராபாயா ஒரு முக்கிய வணிகத் துறைமுகமாக இருந்தது. மயாபாகித்து பேரரசு வீழ்ச்சி அடைந்த போது, சுராபாயாவின் பிரபு டெமாக் சுல்தானகத்தின் *(Demak Sultanate)*எழுச்சியை எதிர்த்தார். இருப்பினும் 1530-ஆம் ஆன்டில் டெமாக் சுல்தானகத்தின் ஆட்சிக்கு அடிபணிந்தார். 1546-இல் டெமாக் சுல்தானகத்தின் சுல்தான் திரெங்கானா *(Sultan Trenggana)* இறந்த பிறகு சுராபாயா விடுதலை பெற்றது.  
18-ஆம் நூற்றாண்டிலிருந்து 20-ஆம் நூற்றாண்டின் நடுப்பகுதி வரை, சுராபாயா இடச்சு கிழக்கிந்திய தீவுகளில் மிகப்பெரிய நகரமாக இருந்தது. மேலும் அது இந்தோனேசிய தீவுக்கூட்டத்தின் மிக முக்கிய வணிக மையமாகவும் இருந்தது. அந்த நேரத்தில் சாங்காய் மற்றும் ஆங்காங் ஆகியவை மட்டுமே சுராபாயாவின் போட்டியாளர்களாக இருந்தன.
# சுராபாயா

## பொது

### இந்தோனேசிய தேசிய புரடசி

இந்தோனேசிய தேசிய புரட்சியின் போது, இந்தோனேசிய நாட்டிலும் பன்னாட்டளவிலும் ஆதரவுகள் கிட்ட; அவற்றின் தொடர்ச்சியாக நடைபெற்ற சுராபாயா போர் *(Battle of Surabaya)* இந்தோனேசிய விடுதலைக்கு வித்திட்டது; இதனால் சில இந்தோனேசியர்கள் இந்த நகரத்தை "நாயகர்களின் நகரம்" என அழைக்கின்றனர். இங்கு தான் இந்தோனேசியாவின் முதல் அரசுத் தலைவர் சுகர்ணோ பிறந்தார்.
# சுராபாயா

## பெயர்க் காரணம்

சுராபாயா என்ற பெயர் உள்ளூர் வழக்கில் "*சுரா*" அல்லது "*சுரோ"* (சுறா), "*பாயா"* அல்லது "*பொயோ"* (முதலை) என்ற சொற்களிலிருந்து உருவானது.  
இந்தப் பகுதியின் இவ்விரு உயிரினங்களும் "மிக வலிமையான, செல்வாக்குள்ள விலங்கு" என்ற பட்டத்திற்காக ஒன்றுடன் ஒன்று சண்டையிட்டுக் கொண்டதாக நாட்டார் வழக்கு உள்ளது. இறுதியில் இரண்டும் அமைதி உடன்பாடு கண்டு தங்கள் எல்லைகளை வரையறுத்துக் கொண்டன. சுறாவின் ஆட்பகுதி கடலாகவும் முதலையின் ஆட்பகுதி நிலப்பகுதியாகவும் பிரிக்கப்பட்டன. இருப்பினும், ஒருநாள் சுறா ஆற்று கழிமுகத்தில் தேடலுக்காக வந்தது;  
இதனால் கோபமுற்ற முதலை, ஆறு நிலப்பகுதியில் நீள்தொலைவு செல்வதால் ஆற்றுப்பகுதி தனக்குரியதாக வழக்காடியது. இதனால் மீண்டும் சண்டை மூண்டது. இறுதியில் சுறா தோல்வியுற்றுக் கடலுக்கே திரும்பியது; அன்றுமுதல் முதலை தற்போதைய நகரம் அமைந்துள்ள ஆற்றுக் கழிமுகப் பகுதியில் ஆட்சி புரிகின்றது.
# சுராபாயா

## சுற்றுலா தலங்கள்:

- **சுராபாயா உயிரியல் பூங்கா** *(Surabaya Zoo):* 15 எக்டேர் பரப்பளவில் அமைந்துள்ள இந்த உயிரியல் பூங்கா, சுராபாயாவில் உள்ள ஒரு முக்கிய ஈர்ப்பாகும். இந்த உயிரியல் பூங்காவில் 197 இனங்களைச் சேர்ந்த 3,459 விலங்குகள் உள்ளதாக 28 சனவரி 2014 அன்று சுராபாயா உயிரியல் பூங்கா நிருவாகம் அறிவித்தது,
- **செம்பூர்ணா இல்லம்** *(House of Sampoerna):* இது ஒரு புகையிலை அருங்காட்சியகம்; மற்றும் செம்பூர்ணா அருங்காட்சியகதின் தலைமையகமும் ஆகும். 1862-ஆம் ஆண்டில் இடச்சு காலனிய பாணியில் கட்டப்பட்ட இந்த வளாகம், தற்போது பாதுகாக்கப்பட்ட வரலாற்றுத் தளமாக உள்ளது.
- **வீரர்கள் நினைவுச்சின்னம்** *(Heroes Monument)* இந்தோனேசிய விடுதலைப் போராட்டத்தின் அடையாளமான இந்த நினைவுச்சின்னம், இந்தோனேசியாவின் தேசியவாத உணர்வைப் பிரதிபலிக்கிறது.
# சுராபாயா

## மேற்கோள் நூல்கள்

-
-
-
-
# வார்ப்புரு:விக்கித் திட்டம் 100, 2015 அழைப்பு

<div>
<div>  
**வணக்கம் !**  
தமிழ் விக்கிப்பீடியாவில் சிறப்பாக பங்களித்தமைக்கும், பங்களிக்கின்றமைக்கும் எனது நன்றிகள். தமிழ் விக்கிப்பீடியாவில் **ஒரு மாதம் (சனவரி 2015) 100 தொகுப்புக்கள் செய்யும் 100 பயனர்களை** உருவாக்கும் இலக்கைக் கொண்ட ஓர் அரிய திட்டம் துவங்கப்பட்டுள்ளது. வரும் சனவரி மாதம் 100 தொகுப்புக்கள் செய்யும் 100 பயனர்களுள் ஒருவராக பிரகாசிக்க தங்களை அன்புடன் அழைக்கிறேன். இலக்கை அடைபவர்களுக்கு பதக்கங்களும், முதல் நாளில் இலக்கை அடைபவர்களுக்கு சிறப்புப் பதக்கங்களும் வழங்கப்படும். :) :) . மேலதிக விபரங்களுக்கு **திட்டப்பக்கம்** வருக. நன்றி.
</div></div>
# இரா. காமராசு

## பன்முகம்

நா. வானமாமலையின் ஆய்வுப் பங்களிப்பு குறித்த ஆய்விற்காக முனைவர் பட்டம் பெற்றவர். இவரது விருப்பமான ஆய்வுக்களமாக நவீன இலக்கியம், இலக்கியத் திறனாய்வு, இதழியல் போன்றவை அமையும்.
1. இந்திய இலக்கியச் சிற்பிகள் – சு. சமுத்திரம் (2012)
1. குழந்தையும் கல்வியும் (2012)
1. விளிம்பு நிலை வாழ்வியல் (2012)
1. நா.வா. வாழ்வும் பணியும் (2012)
1. அறிஞர் அண்ணாவின் கவிதைகள் (2013)
1. விடுதலைக்குப் பின் கட்டுரை இலக்கியம் (2013)
1. தமிழில் மாற்று ஆய்விதழ்கள் (2014)
1. படுவழிப் படுக (2014)
1. கட்டற்ற கவிதை அத்துமீறும் பயணம் (2014)
1. தமிழ்த் தூதர் தனிநாயகம் (2014)
1. தமிழ்ச் சிற்றிதழ்கள் வழி உருவான நவீனத் திறனாய்வுப் போக்குகள் (2016)
1. இலக்கியமும் சமூகமும் சில பார்வைகள் (2016)
1. தமிழ் ஆளுமைகள் மரபும் நவீனமும் (2016)
1. இந்திய இலக்கியச் சிற்பிகள் – தனுஷ்கோடி ராமசாமி (2016)
1. கால்டுவெல்லின் தமிழ்க்கொடை (2016)
1. நாவல் இலக்கியப் போக்குகள் (2016)
1. உரைநடைப் பூங்கா (2016)
1. தனிநாயகம் அடிகளின் தமிழியல் பங்களிப்பு (2017)
1. பேராசிரியர் ந.சுப்புரெட்டியாரின் பன்முகம் (2017)
1. கடித இலக்கியம் (2017)
1. சிறுவர் கதைக் களஞ்சியம் (சொ. சேதுபதி உடன் இணைந்து) (2017)
1. பெண் எழுத்து வலியும் ஒளியும் (2018)
1. தமிழ் இலக்கிய நவீனத் திறனாய்வுக் கோட்பாடுகள் (2018)
1. தமிழ்ச் செம்மல் வ.சுப. மாணிக்கனாரின் தமிழியல் பங்களிப்பு (2019)
1. நா.வானமாமலை நூற்றாண்டு உரையரங்கக் கட்டுரைகள் (2021)
# இரா. காமராசு

## விருதுகளும் பொறுப்புகளும்

கீழ்க்கண்டவை உள்ளிட்ட பல விருதுகளைப் பெற்றுள்ள இவர் பல பொறுப்புகளை வகித்து வருகிறார்.
# கணைய அழற்சி

படிமம்]]  
**கணைய அழற்சி** (Pancreatitis) என்பது கணையத்தில் ஏற்படும் அழற்சியைக் குறிக்கிறது. பல காரணங்களால் உருவாகும் இந்நோய் பல அறிகுறிகளைக் கொண்டுள்ளது. இந்நோய்க்கு உடனடி மருத்துவச் சிகிச்சை அவசியமான ஒன்றாகும். சமிபாட்டிற்குத் தேவையான கணைய நொதிகள் (குறிப்பாக டிரிப்சின் நொதியம்) சிறுகுடலில் செயற்பாடடைவதற்குப் பதிலாகக் கணையத்திலேயே செயல்திறன்மிக்கதாக மாறிவிடுவதால் இந்நோய் உருவாகிறது. இது திடீரெனத் தோன்றிச் சில நாட்களே காணப்படும் தீவிரமான நோயாகவோ (acute pancreatitis) அல்லது பல வருடங்களாகக் காணப்படும் நாட்பட்ட நோயாகவோ (chronic pancreatitis) இருக்கும்.
# கணைய அழற்சி

## அறிகுறிகளும் உணர்குறிகளும்

மேல்வயிறு (epigastrium) அல்லது வயிற்றின் இடது மேற்புறம் கடுமையான எரிச்சல் தரக்கூடிய வலி முதுகுபுறமாகப் பரவுதல், குமட்டல், உணவு உண்டபின் மோசமாகும் வாந்தி போன்றவை கணைய அழற்சியின் மிகவும் பொதுவான அறிகுறிகளாகும். உடலின் உட்புறத்தில் ஏற்படும் இரத்தக் கசிவு மற்றும் அதன் தீவிரத்தைப் பொருத்து உடல் சோதனைகள் மாறுபடுகின்றன. வலி, குறைந்த நீர்ப்போக்கு அல்லது இரத்தக்கசிவு ஆகியவற்றால் குருதி அழுத்தம் அதிகரிக்கலாம். இதயத் துடிப்பு, சுவாசவீதம் ஆகியவை அடிக்கடி அதிகரித்துக் காணப்படும். சாதாரணமாக, வலி ஏற்பட்டுள்ளதைப் போலல்லாமல் குறைந்த அளவில் வயிறு மிருதுவாகக் காணப்படும். காய்ச்சல் அல்லது மஞ்சள் காமாலை காணப்படலாம். நாட்பட்ட கணைய அழற்சி நீரிழிவு நோய் அல்லது கணையப் புற்றுநோய்க்கு வித்திடலாம். கணைய நொதிகள் போதிய அளவு இல்லாமையால் சமிபாடு பாதிக்கப்பட்டு விளக்க இயலாத உடல் எடை குறைவு ஏற்படலாம்.
# கணைய அழற்சி

## காரணிகள்

பித்தக்கற்கள் அல்லது மது அருந்துவது எண்பது சதவிகித (80%) கணைய அழற்சிக்குக் காரணமாகிறது. பொதுவாக, கடுமையான கணைய அழற்சிக்குப் பித்தக்கற்களும் நாட்பட்டக் கணைய அழற்சிக்கு மது அருந்துவதும் முதன்மைக் காரணிகளாக விளங்குகின்றன.
# வில்லியம் ஜேம்ஸ் டியூரண்ட்

**வில்லியம் ஜேம்ஸ் டியுரண்ட்** (*William James Durant*, நவம்பர் 5 1885 - நவம்பர் 7, 1981) என்பவர் அமெரிக்க எழுத்தாளர், வரலாற்றாசிரியர், மெய்யியல் பேராசிரியர் எனப் பன்முகம் கொண்டவர் ஆவார்.
# வில்லியம் ஜேம்ஸ் டியூரண்ட்

## பிறப்பும் வாழ்க்கையும்

அமெரிக்காவில் மசாசூசட் மாநிலத்தில் வடக்கு ஆடம்சு என்னும் ஊரில் பிரெஞ்சு கனடிய பெற்றோர்களுக்கு மகனாகப் பிறந்தார்.
நியூயார்க்கில் ஒரு பள்ளியில் ஆசிரியராகப் பணி செய்தபோது, மாணவியான ஏரியல் என்னும் பெண்ணைத் திருமணம் செய்து கொண்டார்.
# வில்லியம் ஜேம்ஸ் டியூரண்ட்

## படிப்பும் படைப்புகளும்

கொலம்பியா பல்கலைக் கழகத்தில் தத்துவவியலில் ஆய்வுப் பட்டம் பெறுவதற்குப் பயிலும்போதே வில்லியம் டியுரன்ட் "தத்துவமும் குமுகச் சிக்கல்களும்" என்னும் தம் முதல் நூலை எழுதினார். தத்துவத்தை எளிமையாக்கி அனைவரும் புரிந்து கொள்ளும் வண்ணம் எழுதினார். அந்நூலின் பெயர் "தத்துவத்தின் கதை" என்பது ஆகும். "தத்துவத்தின் கதை" பல மொழிகளில் மொழியாக்கம் செய்யப்பட்டு 40 இலக்கம் படிகள் 30 ஆண்டுகளில் விற்பனை ஆயின.  
1935 முதல் 1975 வரை "நாகரிகத்தின் கதை" என்னும் நூலை 11 தொகுதிகளாக வெளியிட்டு உலகப் புகழ் பெற்றார். வில்லி டியுரண்டும் அவர் மனைவி ஏரியலும் கூட்டாக எழுதி இந்நூலை வெளியிட்டார்கள். ஒரே ஒரு புதினம் அவரால் எழுதப்பட்டது.
# வில்லியம் ஜேம்ஸ் டியூரண்ட்

## விருதுகள்

- புலிட்சர் பரிசு (1967)
- உரிமைக்கான சனாதிபதி பதக்கம் (1977)
# ஜெனிபர் லீவிஸ்

**ஜெனிபர் லீவிஸ்** (*Jenifer Lewis*, பிறப்பு: ஜனவரி 25, 1957) ஒரு அமெரிக்க நாட்டுத் திரைப்பட நடிகை, நகைச்சுவையாளர், குரல் நடிகை மற்றும் பாடகி ஆவார். இவர் காஸ்ட் அவே, தி வெட்டிங் ரிங்கர் போன்ற பல திரைப்படங்களில் நடித்துள்ளார். மற்றும் தி ப்ரின்சஸ் அண்ட் தி ஃப்ராக் போன்ற திரைப்படங்களுக்குக் குரல் கொடுத்துள்ளார்; நடித்துள்ளார்.
# ஜெனிபர் லீவிஸ்

## ஆரம்பகால வாழ்க்கை

ஜெனிபர் லீவிஸ் ஜனவரி 25, 1957ஆம் ஆண்டு செயின்ட் லூயிஸ் நகரில் அமெரிக்காவில் பிறந்தார். இவரது தாயார் ஒரு தாதி மற்றும் இவரது தந்தை ஒரு ஆலைத் தொழிலாளி.
# மிரமாக்ஸ்

**மிரமாக்ஸ்** இது ஒரு அமெரிக்க நாட்டு பொழுதுபோக்கு நிறுவனமாகும். இந்த நிறுவனம் 1979ஆம் ஆண்டு துவங்கப்பட்டது. இதன் தலைமையகம் சாந்தா மொனிக்காவில் அமைந்துள்ளது. இந்த நிறுவனம் பல திரைப்படங்களை தயாரித்து மற்றும் வினியோகம் செய்கின்றது.
# மிரமாக்ஸ்

## வினியோகம் செய்யப்பட்ட சில திரைப்படங்கள்

- 2014: சின் சிட்டி: எ டேம் டு கில் ஃபார்
- 2015. தி வெட்டிங் ரிங்கர்
# அலெக்சா வேகா

**அலெக்சா வேகா** (*Alexa Vega*, பிறப்பு: ஆகஸ்ட் 27, 1988) ஒரு அமெரிக்க நாட்டுத் திரைப்பட நடிகை மற்றும் பாடகி ஆவார். இவர் சின் சிட்டி: எ டேம் டு கில் ஃபார், ஸ்பெயார் பார்ட்ஸ் போன்ற பல திரைப்படங்களிலும் மற்றும் பிக் டைம் ரஷ் போன்ற பல தொலைக்காட்சித் தொடர்களிலும் நடித்துள்ளார்.
# தி இன்டர்வியூ (2014 திரைப்படம்)

**தி இன்டர்வியூ** (*The Interview*) என்பது 2014 ஆம் ஆண்டில் வெளிவந்த ஒரு அரசியல் கலந்த அமெரிக்க நகைச்சுவைத் திரைப்படம் ஆகும். இதனை சேத் ரோகன், எவன் கோல்ட்பேர்க் ஆகியோர் இயக்கியிருந்தனர். இத்திரைப்படத்தில் ஊடகவியலாளர்களாக நடிக்கும் சேத் ரோகன், மற்றும் ஜேம்ஸ் பிரான்கோ ஆகியோர் வட கொரியத் தலைவர் கிம் ஜொங்-உன் (ரான்டல் பார்க் நடித்திருக்கிறார்) ஐ நேர்காணலுக்குப் பதிவு செய்வதன் மூலம் அவரைப் படுகொலை செய்ய ஏவப்படுகிறார்கள். உயிரோடிருக்கும் உலகத் தலைவர் ஒருவர் திரைப்படம் ஒன்றில் படுகொலை செய்யப்படுவதாக சித்தரிக்கப்படும் முதலாவது திரைப்படம் இதுவாகும்..  
சொனி பிக்சர்சு நிறுவனம் இத்திரைப்படத்தைக் குறிப்பிட்ட நாளில் வெளியிடும் பட்சத்தில், அந்நிறுவனத்திற்கெதிராக "இரக்கமற்ற" நடவடிக்கை எடுக்கவிருப்பதாக 2014 சூன் மாதத்தில் வடகொரிய அரசு எச்சரித்திருந்தது. கொலம்பியா இத்திரைப்படத்தின் வெளியீட்டு நாளை 2014 அக்டோபர் 10 இலிருந்து 2014 டிசம்பர் 25 இற்குப் பின்போட்டது. அத்துடன், வடகொரியா ஏற்றுக்கொள்ளக்கூடியதாக, காட்சிகளிலும் மாற்றம் செய்தது. 2014 நவம்பரில், சொனி பிக்சர்சு நிறுவனத்தின் கணினி அமைப்புகள் "அமைதியின் காப்பாளன்" (*Guardians of Peace*) என்னும் அமைப்பினால் தாக்கப்பட்டன. இவ்வமைப்பு வடகொரியாவுடன் நெருங்கிய தொடர்புடையதென புலன் விசாரணை கூட்டாட்சிப் பணியகம் நம்புகிறது. சொனி நிறுவனம் வெளியிடவிருந்த திரைப்படங்கள் சிலவற்றையும், அந்நிறுவனத்தின் இரகசிய ஆவணங்கள் சிலவற்றையும் அவ்வமைப்பு வெளிப்படுத்தியது. *தி இன்டர்வியூ* திரைப்படம் "பயங்கரவாதத்தின் திரைப்படம்" என வர்ணித்து, அத்திரைப்படத்தை வெளியிடக்கூடாது என அச்சுறுத்தியது. இத்திரைப்படத்தை வெளியிடும் திரையரங்குகளைத் தாக்கவிருப்பதாக 2014 டிசம்பர் 16 இல், "அமைதியின் காப்பாளன்" என்ற இந்நிறுவனம் அச்சுறுத்தியது.  
டிசம்பர் 17 இல் பல வட அமெரிக்கத் திரையரங்குகள் பாதுகாப்புக் கருதி இத்திரைப்படத்தை வெளியிடத் தடை விதித்ததை அடுத்து, சொனி நிறுவனம் திரைப்பட வெளியீட்டை ரத்து செய்தது. சொனி நிறுவனத்தின் இந்நடவடிக்கையை ஊடகங்கள், ஹாலிவுட் பிரபலங்கள், மற்றும் அமெரிக்க அரசுத்தலைவர் பராக் ஒபாமா ஆகியோர் விமரிசித்தனர். இத்திரைப்பட வெளியீட்டை முற்றாக நிறுத்தி வைக்க சொனி நிறுவனம் ஆரம்பத்தில் முடிவு செய்திருந்தாலும், 2014 டிசம்பர் 24 இல் இத்திரைப்படத்தை நிகழ்நிலை வாடகைக்கு வெளியிட்டது.. அத்துடன் குறிப்பிட்ட சில திரையரங்குகளில் டிசம்பர் 25 இல் வெளியிட்டது..
# தி இன்டர்வியூ (2014 திரைப்படம்)

## கதைச்சுருக்கம்

உலகப் பிரபல நபர்களை நேர்காணும் "ஸ்கைலார்க் டுநைட்" என்ற தொலைக்காட்சி நிகழ்ச்சியை நிகழ்த்தும் டேவ் ஸ்கைலார்க் (ஜேம்ஸ் பிரான்கோ), தனது 1000வது நிகழ்ச்சியைத் தாண்டிய நிலையில், வடகொரியத் தலைவர் கிம் ஜொங்-உன் (ராண்டல் பார்க்) தமது நிகழ்ச்சியின் ஒரு விசிறி என்பது ஸ்கைலார்க் டுநைட்டின் தயாரிப்பாளர் ஆரன் ராப்பபோர்ட் (சேத் ரோகன்) இற்குத் தெரிய வருகிறது. கிம்மை நேர்காணல் செய்யும் பொருட்டு, சூக் என்ற வடகொரியப் பெண் அதிகாரி ஒருவரின் உதவியை நாடி சீனா செல்கிறார் ஆரன். கிம்மை நேர்காணல் செய்ய டேவ் சம்மதிக்கிறார்.  
இதற்கிடையில், லேசி (லிசி காப்லான்) என்ற சிஐஏ முகவர் இருவரையும் சந்தித்து, நேர்காணலின் போது வடகொரியத் தலைவரைக் கொலை செய்து விட்டு அந்நாட்டில் ஆட்சி மாற்றத்தை ஏற்படுத்துவதற்கான சதித்திட்டம் ஒன்றை முன்மொழிகிறார். கிம்முடன் கைகுலுக்கும் போது அவரைக் கொல்லக்கூடிய ரைசின் என்ற நச்சுத்தூளைக் கொண்ட பட்டி ஒன்றையும் தருகிறார். இருவரும் தயக்கத்துடன் ஏற்றுக் கொள்கிறார்கள்.  
டேவ் கிம்மை சந்திக்கிறார். தாம் தவறாகப் புரிந்து கொள்ளப்பட்டுள்ளதாக கிம் டேவிடம் தெரிவிக்கிறார். இருவரும் நண்பர்கள் ஆகிறார்கள். கிம்மை நஞ்சூட்டிக் கொல்லும் முயற்சியை டேவ் முறியடிக்கிறார். கிம்முன் இரவு உணவு அருந்தும் போது கிம்மின் உண்மையான கொடிய முகத்தைக் காண்கிறார் டேவ். நாட்டைப் பற்றிய உண்மையையும் அறிந்து கொள்கிறார்.  
ஆரன், சூக் இருவருக்குமிடையில் காதல் மலர்கிறது. டேவ், ஆரன், சூக் மூவரும் சேர்ந்து கிம்மின் உண்மையான முகத்தை மக்களுக்கு அம்பலப்படுத்த முடிவெடுக்கிறார்கள். கிம்முடனான நேர்காணல் நிகழ்ச்சியை உலகம் முழுவதும் ஒளிபரப்புகிறார்கள். கிம்மின் கழிவறைப் பிரச்சினை தொடக்கம், சர்ச்சைக்குரிய பல விடயங்களை அந்த நேரடி நேர்காணலில் பேசி கிம்மை ஆத்திரமடைய வைக்கிறார்கள். பதிலுக்கு கிம் தனது துப்பாக்கியால் டேவை சுடுகிறார். ஆனாலும், குண்டு துளைக்காத ஆடை அணிந்திருந்தமையால் டேவ் தப்புகிறார்.  
டேவ், ஆரன், சூக் மூவரும் கவச வாகனம் ஒன்றில் ஏறி தப்பிச் செல்கிறார்கள். கிம் அவர்களை உலங்குவானூர்தி ஒன்றில் ஏறித் தொடர்கிறார். கவச வாகனத்தில் இருந்து மேற்கொள்ளப்பட்ட குண்டுத் தாக்குதலில் கிம் இறந்து போகிறார். சூக்கின் உதவியுடன் அமெரிக்க ஆறாம் சீல் குழு இருவரையும் காப்பாற்றுகிறது. டேவ் தனது அனுபவங்களை நூலாக எழுதி வெளியிடுகிறார். வடகொரியாவில் மக்களாட்சி மலர்கிறது.
# தி இன்டர்வியூ (2014 திரைப்படம்)

## சர்ச்சை

இப்படத்தின் 10,000 சிடிகள் கொண்ட பலூன்களை தென் கொரியாவின் வழியாக கடத்தி வெளியிட உள்ளதாகவும் அப்படி எந்த பலூனும் வட கொரியாவிற்குள் வந்தால் அதை சுட்டு வீழ்த்த வீரர்கள் தயாராக உள்ளதாக அரசு தெரிவித்துள்ளது.
# பலபா செயற்கைக்கோள்

**பலபா செயற்கைக்கோள்** (Palapa) என்பது பிலிப்பீன்சைச் சேர்ந்த ஒரு தொடரான தகவற்தொடர்பாடற் செயற்கைக்கோள் ஆகும். செயற்கைக்கோள் தொடரின் உரிமை நிறுவனம் *இந்தோசற்* ஆகும். இது இந்தோனேசியாவைச் சேர்ந்த தகவற்தொடர்பாடல் நிறுவனம் ஆகும். பெப்ரவரி மாதம் 1975 ஆம் ஆண்டில் இத்திட்டம் ஆரம்பிக்கப்படட்து. இதற்கு *பலபா* எனும் பெயர் அப்போதைய சனாதிபதியான சுஹார்டோவினால் வைக்கப்பட்டது. இதன் அர்த்தம் "தொழிலாளிகளின் பலம்" என்பதாகும். இத்திட்டத்தின் நோக்கமானது தேசியத்தின் தகவல்தொடர்பாடலை ஒன்றிணைத்தலே ஆகும். பலவருடங்களாக பிலிப்பீன்சில் மேற்கொள்ளப்பட்ட சோதனையானது இந்தோனேசிய தகவற்தொடர்பாடலை மேம்படுத்த சரியான சிறந்ததொரு தீர்வாக அமைந்தது.
# ககயான் ஆறு

**ககயான் ஆறு** (Cagayan River) அல்லது **ரியோ கிரனடே டி ககயான்** என்பது பிலிப்பைன்சுத் தீவுகூட்டத்தின் மிகப்பெரியதுமான நீளமானதுமான ஆறாகும். இது லூசோன் தீவுன் வடகிழக்குப் பகுதியில் அமைந்துள்ள ககயான் பள்ளத்தாக்கில் அமைந்துள்ளது. நுவ்ந்வா விஸ்காயா, குவிரினோ, இசபெல்லா மற்றும் ககயான் மாகாணங்களை இது கடந்து செல்கின்றது. இதன் நீளம் 505 கிலோமீற்றர் ஆகும். இக்ககயான் ஆறானது பிலிப்பைன்சில் மீதமுள்ள
முதன்மை காடுகளினூடாகப் பாய்கின்றது. இது பல்வேறு தாவரங்களுக்கும் விலங்குகளுக்கும் வாழ்வாதாரமாக அமைகின்றது. நுவ்ந்வா விஸ்காயா, குவிரினோ, இசபெல்லா மற்றும் ககயான் போன்ற பிரதேசங்களில் சனத்தொகை 02 மில்லியனுக்கும் அதிகமாகும். அம்மக்களுக்கு இக்ககயான் ஆற்றினால் பெரும் நன்மைகள் விளைகின்றன.
# செபு நகரம்

**செபு நகரம்** (Cebu City) என்பது பிலிப்பைன்சின் செபு மாகாணத்தின் தலை நகரமும். பிலிப்பைன்சின் "இரண்டாம் நகரமும்" ஆகும். இதுவே மெட்ரோ செபுவின் மத்திய நிலையமும் மணிலா பிராந்தியத்தையடுத்து இரண்டாவது மிகப்பிரபலமான பெருநகர பகுதி இதுவாகும். 2010 ஆம் ஆண்டின் சனத்தொகைக் கணக்கீட்டின் அமைவாக 866,171 மக்கள் சனத்தொகையை இது கொண்டுள்ளது. நாட்டின் தக சனத்தொகை கொண்ட நகரங்களில் இது ஐந்தாம் இடம் வகிக்கின்றது. விசாயாஸ் பிராந்தியத்தில் செபு நகரமே வர்த்தக, வணிக, கல்வி மற்றும் பொருளாதார மத்திய நிலையம் ஆகும். செபு நகரமானது "தெற்கின் இராணி நகரம்" என அழைக்கப்படுகின்றது. செபுத்தீவின் கிழக்குக்கரையோரத்தில் இது அமைந்துள்ளது. இதுவே எசுப்பானியாவின் முதலாம் குடியேற்றம் செய்யப்பட்ட இடமும் பிலிப்பைன்சின் பழமையான நகரமும் ஆகும்.
# தசைநாண் அழற்சி

**தசைநாண் அழற்சி** (Tendinitis; tendonitis) என்பது தசை நாண்களில் ஏற்படும் அழற்சியைக் குறிக்கிறது. இவ்வகைத் தசை நாண் நோயானது சாதாரணமாகக் காணப்படும் அழற்சியல்லாத ஆனால் ஒரேமாதிரியான அறிகுறிகளுடன் உள்ள, வேறுவகையான சிகிச்சைகள் தேவைப்படுகின்ற, நாட்பட்டத் தசை நாண் காயங்களுடன் (tendinosis) இணைத்து ஒரு தெளிவற்ற, குழப்பமான நோய் மதிப்பீட்டிற்கு உட்படுத்தப்படுகிறது. எனவே, தசைநாண் அழற்சி என்னும் சொல் தீவிரமான அழற்சியினால் ஏற்படும் பெரிய அளவுத் தசை நாண் காயங்களுக்கு மட்டுமே உபயோகப்படுத்தப்பட வேண்டும். பொதுவாகத் தசைநாண் அழற்சி, உடலின் எந்தப் பகுதியிலுள்ள தசை நாண் பாதிப்படைகிறதோ அதன்படி வகைப்படுத்தப்படுகிறது. உதாரணமாக, குதிக்கால் தசைநார்களைப் (Achilles tendon) பாதிப்பது *குதிக்கால் தசைநாண் அழற்சி* என்றும் சில்லெலும்பு நாண்களைப் (patellar tendon) பாதிப்பது *சில்லெலும்புத் தசைநாண் அழற்சி* என்றும் அழைக்கப்படுகிறது.
# என் சுயசரிதை (நூல்)

**என் சுயசரிதை** என்பது நாடகப் பேராசிரியர் பம்மல் சம்பந்தம் எழுதிய தன் வரலாற்று நூல் ஆகும். பிறப்பு, வளர்ப்பு, கல்வி, தொழில், நண்பர்கள் மற்றும் குடும்பம் என்று தம் அக வாழ்க்கையை இந்நூலில் எழுதியுள்ளார்.
# என் சுயசரிதை (நூல்)

## நூலின் நோக்கம்

*பிறந்ததைப் பற்றி மற்றவர்கள் கூறுவதைத்தான் நாம் ஒப்புக்கொள்ள வேண்டும். இறந்ததைப் பற்றியும் மற்றவர்கள் பின் கூற வேண்டுமல்லவா?* என்று முதல் பாடத்திலே முன்னுரையாக மொழிகிறார்.  
தமிழ் நாடகத் தந்தை பம்மல் சம்பந்த முதலியார் என்று எல்லாராலும் இவர் போற்றப்பட்டாலும் தம் சாதிப் பெயரை இணைத்துக் கொள்வதில்லை என்று இந்நூலில் குறிப்பிடுகிறார். சாதி வேறுபாடுகள் தீண்டாமை கட்சி வேறுபாடுகள் ஒழிந்து மக்கள் ஒற்றுமையுடன் வாழ வேண்டும் என்று தம் விருப்பத்தை எழுதியிருக்கிறார்.
# என் சுயசரிதை (நூல்)

## உள் தலைப்புகள்

- என் இளம்பருவச் சரித்திரம்
- என் தாய் தந்தையர்
- ஏழைக் குடும்பம்
- தெருப் பள்ளிக்கூடங்களில் படித்தது
- நடுப் பருவம்
- வக்கீலாக வேலை பார்த்தது
- முதிர் பருவம்
- 55 வயதுக்கு மேற்பட்ட பருவம்
- நான் கோயில் தருமக் கர்த்தாவாக வேலை பார்த்தது
- நான் எந்தக் கட்சியையும் சேராதது.
- தமிழ் நாடகத்திற்காக நான் உழைத்தது
- நாடக சம்பந்தமான நூல்கள்
- பேசும் படங்களில் நான் பங்கெடுத்துக் கொண்டது
- இக்காலம் நாடகக் கலைக்காக உழைத்த சிறு தொண்டுகள்
- மதுவிலக்குப் பிரச்சாரம் செய்தது
- தினசரிப் பட்டி
- எங்கள் இல்வாழ்க்கை
- என் தாய் தந்தை போதித்த நீதிகள்
# என் சுயசரிதை (நூல்)

## நூலில் பெறப்படும் முகாமையான கருத்துகள்

- கடன் இல்லா வாழ்வே கண்ணிய வாழ்வு
- குறித்த காலப்படி நடத்தல்
- தற்காலத்திய நாகரிகத்திற்கு தனித்தனி குடும்ப வாழ்வே ஏற்றது.
# என் சுயசரிதை (நூல்)

## சான்று

என் சுயசரிதை - நூல் ஆசிரியர்: பம்மல் சம்பந்தம், சந்தியா பதிப்பகம், சென்னை-83
# பிரேசர் மலை

**பிரேசர் மலை** (மலாய் மொழி: *Bukit Fraser*; ஆங்கிலம்: *Fraser's Hill* சீனம்: 福隆港) என்பது ஓர் உல்லாசப் பொழுதுபோக்கு இடமாகும். இது மலேசியா, பகாங் மாநிலத்தின் தித்திவாங்சா மலைத் தொடரில் அமைந்துள்ளது. இங்கு குளிர்மையான தட்ப வெட்ப நிலை நிலவுகிறது. மலேசியாவின் மலைகளில் இளவரசியாக விளங்கும் கோடை வாசத்தலம் பிரேசர் மலை ஆகும். கோலாலம்பூர் மாநகரில் இருந்து 103 கி.மீ. தொலைவில் கோலா குபு பாரு பட்டணத்திற்கு அருகாமையில் உள்ளது. பிரேசர் மலையைச் சுற்றிலும் ஏழு மலை உச்சிகள் உள்ளன.  
இந்த இடம் ஒரு மாசற்ற, தூய்மையான காட்டுப் பகுதி ஆகும். லூயிஸ் ஜேம்ஸ் பிரேசர் (*Louis James Fraser*) எனும் ஸ்காட்லாந்துகாரர் 1890-ஆம் ஆண்டுகளில் இந்த இடத்தைக் கண்டுபிடித்தார்.
# பிரேசர் மலை

## வரலாறு

பிரித்தானியர்கள் மலாயாவை ஆட்சி செய்த போது, கோடை கால வெப்பத்தைத் தவிர்க்க இங்கு வந்து தங்கினர். நாளடைவில் இந்த இடம் ஓர் உல்லாச மையமாக மாறியது. 1951-ஆம் ஆண்டு மலாயா அவசரகாலத்தின் போது, சர் என்றி கர்னி எனும் மலாயா உயர் ஆணையர், மலாயா பொதுவுடைமை கட்சியின் ஆதரவாளர்களால் இங்கு சுட்டுக் கொல்லப்பட்டார்.  
1970-ஆம் ஆண்டுகளில் பல குழிப்பந்தாட்டத் திடல்கள் உருவாக்கப்பட்டன. புதுக் கட்டடங்கள் கட்டப்பட்டன. பிரேசர் மலையின் இயற்கை அழகு சிதையத் தொடங்கியது. இதை அறிந்த பகாங் மாநில அரசு, 2010-ஆம் ஆண்டில் இருந்து பிரேசர் மலையில், எந்த ஒரு நிலையான கட்டடத்தையும் எழுப்பக் கூடாது என்று அதிகாரப் பூர்வமாக அறிவித்தது.
# பிரேசர் மலை

## காலநிலை

பிரேசர் மலையின் சுற்றுப் பகுதிகளில் ஏழு மலை உச்சிகள் உள்ளன. இவை 1,220 - 1,524 மீட்டர் உயரத்தில் உள்ளன. பிரேசர் மலை 1280 மீட்டர் உயரத்தில் இருக்கிறது. கோடை காலங்களில் அதிக பட்ச வெப்பநிலை 25 டிகிரி சென்டிகிரேடு. குறைந்த பட்ச வெப்ப நிலை 17 டிகிரி சென்டிகிரேடு.  
பொதுவாக எல்லாக் காலங்களிலும் மழை பொழியும். ஏப்ரல் மாதத்தில் இருந்து செப்டம்பர் மாதம் வரையில் குறைந்த அளவில் மழை. அந்த மாதங்களில் பிரேசர் மலைக்குச் செல்வது சிறப்பாக அமையும்.
# பிரேசர் மலை

## வரலாறு

மலேசியாவில் அரிதாகக் காணப்படும் மாசு மருவற்ற, தூய்மையான பல்லுயிர்மக் காடுகளில் பிரேசர் மலையும் ஒன்று. இப்படி ஒரு தூய்மையான பச்சைக் காடுகள் இருப்பதை முதன்முதலில் வெளியுலகத்திற்கு தெரியப்படுத்தியவர் எச்.என்.ரிட்லி. ‘ரப்பர் ரிட்லி’ என்று அன்பாக அழைக்கப்படும் சர் என்றி ரிட்லி, *மலேசிய ரப்பரின் தந்தை* என்றும் புகழாரம் செய்யப் படுகிறார்.  
லூயிஸ் ஜேம்சு பிரேசர் (*Louis James Fraser*) எனும் ஸ்காட்லாந்துகாரரின் பெயரில் இருந்து பிரேசர் மலையின் பெயர் உருவகம் பெற்றது. 1890-இல் இவர் ஈயக் கனிம வணிகத் தளத்தை உருவாக்கினார். அதற்கு முன்னர் மலாயாவை ஆட்சி செய்த பிரித்தானியர்கள், தித்திவாங்சா மலைத்தொடரை நிலஆய்வு செய்யவில்லை. எனவே, தித்திவாங்சா மலைத்தொடரின் மேல் மடுக்களை ஆய்வு செய்வதற்காக உள்ளூர்வாசிகள் சிலரைத் தேர்வு செய்தார்.
# பிரேசர் மலை

## வரலாறு

### அழகான காடுகள்

தங்கம் அல்லது விலையுள்ள கனிமங்களைத் தேடிக் கண்டுபிடிப்பதே பிரேசரின் தலையாய நோக்கமாக இருந்தது. இந்தக் காலகட்டத்தில் தான் பேராக் மாநிலத்தின் தைப்பிங், ஈப்போ, கம்பார் போன்ற இடங்களில் ஈயம் இருப்பது கண்டுபிடிக்கப்பட்டது.  
அவ்வாறு நில ஆய்வு செய்யும் போது, அங்கே மிகப் பழமையான மிக அழகான காடுகள் இருப்பதைக் கண்டுபிடித்தார். எங்கு பார்த்தாலும் அழகிய பெரணிகள், மலைப்பாசிகள் மண்டிய மரங்கள். அத்துடன் அவை மேக மூட்டங்களால் சூழப்பட்டு எப்போதுமே ஈரப்பசையுடன் காட்சி அளித்தன.
# பிரேசர் மலை

## வரலாறு

### கேப் பாறைப் பிளவுகள்

சில இடங்களில் ஈயப் படிவங்கள் இருப்பதையும் கண்டுபிடித்தார். சீனத் தொழிலாளர்களைக் கொண்டு ஒரு ஈயச் சுரங்கத்தையும் திறந்தார். பிரேசர் மலைக்கு கீழே பாறைப் பிளவுகள் உள்ளன. இவற்றை இப்போது *கேப்* (The Gap) என்று அழைக்கிறார்கள். இது ஒரு குறுகலான பாதையாகும். ஒரே ஒரு வாகனம் மட்டுமே செல்ல அந்தப் பாதையில் வசதி இருந்தது, இப்போது புதிதாக மேலும் ஒரு பாதையை உருவாக்கி இருக்கிறார்கள்.  
இந்த கேப் பாறைப் பிளவுகளின் வழியாக ரவுப் நகரைச் சென்று அடையலாம். தொடக்கக் காலத்தில், மேலே இருந்து இந்த கேப் பாறைப் பிளவுகளுக்கு வந்து சேர ஒரு செங்குத்தான பாதை வெட்டப்பட்டது. அந்தப் பாதையின் வழியாக எருமை மாடுகள், காளை மாடுகள், குதிரைகள், யானைகள் போன்ற விலங்குகளைப் பயன்படுத்தி, ஈயக் கனிமங்களைக் கொண்டு வந்தார்கள். ஈயக் கனிமங்கள் சாக்குகளில் கட்டப்பட்டு, பின்னர் ரவுப் நகருக்குக் கொண்டு செல்லப்பட்டன.  
ஈயப் பள்ளங்களில் வேலை செய்த தொழிலாளர்களுக்கு சூதாட்டம் அறிமுகமானது. அடுத்து அபின் பழக்கம் பரவலானது. அந்த வகையில் ஜேம்ஸ் பிரேசருக்கு வருமானமும் பெருகியது.
# பிரேசர் மலை

## வரலாறு

### காணாமல் போன ஜேம்ஸ் பிரேசர்

அதன் பின்னர், ஜேம்ஸ் பிரேசரின் பெயர் மலாயா வரலாற்றில் இருந்து காணாமல் போனது. அவருக்கும் அவருடைய தொழிலாளர்களுக்கும் என்ன ஆனது என்பதும், இதுவரையில் இன்னும் மர்மமாகவே உள்ளது. 1900-ஆம் ஆண்டு அவர் காணாமல் போனார்.  
1917-இல், சிங்கப்பூரைச் சேர்ந்த சி.ஜே.பெர்குசன் டேவி (C. J. Ferguson-Davie) எனும் பாதிரியார் ஜேம்ஸ் பிரேசரைத் தேடிச் சென்றார். அவரைக் கண்டுபிடிக்க முடியவில்லை. இருந்தாலும், அந்த இடம் ஒரு சுகவாசத்தளம் அமைப்பதற்கு பொருத்தமான இடமாக அமையும் என்று அறிவித்தார். கோடை கால வெப்பத்தைத் தணிப்பதற்கு ஏற்ற நல்ல இடமாக இருப்பதாகவும் சொன்னார்.
# பிரேசர் மலை

## வரலாறு

### பிரேசர் மலையைப் பற்றி பிரெஞ்சு நாவல்

1919-இல் அங்கே ஓர் அணுகு சாலை அமைப்பதற்கான வேலைகள் தொடங்கின. 1922-இல் ஒரு குறுகிய சாலை அமைக்கப்பட்டது. அதே ஆண்டு பிரேசர் மலை சுகவாசத்தளம் பொது மக்களுக்கு திறந்துவிடப் பட்டது. பிரேசர் மலை சுகவாசத்தளம் 140 எக்டர் பரப்பளவைக் கொண்டது. 50 கி.மீ. காட்டுப் பாதைகள் உள்ளன.  
1927-ஆம் ஆண்டு புள்ளி விவரங்களின்படி அங்கே 9 வளமனைகள், 4 அரச வீடுகள், 3 தனியார் வீடுகள், ஒரு குழிப் பந்தாட்ட கூடலகம், ஓர் அஞ்சலகம் இருந்தன. அஞ்சலகம் 1923-இல் கட்டப்பட்டது. இதற்கு அருகில் ஒரு போலீஸ் நிலையம் உள்ளது. இது 1919-இல் கட்டப்பட்டது.  
1951-ஆம் ஆண்டு மலாயா அவசரகாலத்தின் போது, சர் என்றி கர்னி எனும் மலாயா உயர் ஆணையர், கம்யூனிஸ்டு பயங்கரவாதிகளால் இங்கு தான் சுட்டுக் கொல்லப் பட்டார். பிரேசர் மலையைப் பற்றி என்றி பாகோனியர் எனும் பிரெஞ்சு நாவலாசிரியர் *மலாயாவின் உயிர் (The Soul of Malaya)* எனும் நாவலை எழுதி, உலக மக்களுக்குப் பரவலாகத் தெரிய வைத்தார். அந்த நாவலுக்குப் பரிசுகளும் கிடைத்து உள்ளன.
# சுகார்னோ

**சுகார்னோ** (*Sukarno*, சூன் 6, 1901&nbsp;– சூன் 21, 1970), இந்தோனேசியாவின் முதல் குடியரசுத் தலைவராகப் பொறுப்பாற்றியவராவார்.  
நெதர்லாந்திடமிருந்து தமது நாடு விடுதலை பெற நடைபெற்ற போராட்டத்தின் தலைவராக சுகர்ணோ விளங்கினார். 1945 முதல் 1967 வரை இந்தோனேசியாவின் முதல் குடியரசுத் தலைவராக பொறுப்பிலிருந்தார்.  
டச்சு குடியேற்றவாதக் காலத்தில் தேசிய இயக்கத்தில் முதன்மைத் தலைவராக விளங்கினார்.
# சுகார்னோ

## பொது

நெதர்லாந்தின் ஆட்சியில் பத்தாண்டுகளுக்கும் மேலாகச் சிறையில் அடைக்கப்பட்டு இருந்தார்; சப்பானியப் படைகளின் ஆக்கிரமிப்பின்போதுதான் விடுதலையானார். சப்பானியப் போருக்கு மக்களின் ஆதரவைப் பெற சுகார்னோவும் அவரது கூட்டாளிகளும் ஒருங்கிணைந்து செயல்பட்டனர்.  
சப்பானின் தோல்விக்குப் பிறகு சுகார்னோவும் மொகமது அத்தாவும் ஆகத்து 17, 1945இல் இந்தோனேசியா விடுதலை பெற்றதாக அறிவித்தனர்; சுகார்னோ முதல் அரசுத் தலைவராக நியமிக்கப்பட்டார். நெதர்லாந்து மீண்டும் குடிமைப்படுத்த வெளியுறவுகள் மூலமும் படைத்துறை மூலமும் எடுத்த முயற்சிகளை முறியடிப்பதில் சுகார்னோ முன்னணி வகித்தார். 1949-இல் டச்சு அரசு இந்தோனேசியாவின் விடுதலையை ஏற்றுக் கொண்டது.
# சுகார்னோ

## பொது

### வழிகாட்டுதல்படியான மக்களாட்சி

குழப்பமான நாடாளுமன்ற முறைக் காலத்திற்குப் பிறகு 1957-இல் வழிகாட்டுதல்படியான மக்களாட்சி என்ற தன்னிச்சையான ஆட்சியை நிறுவினார். இதனால் பல்வகைமை மிக்க நாட்டைப் பிரிக்கவும் கவிழ்க்கவும் முயன்ற எதிர்ப்புகளை அடக்கினார். 1960-களில் இந்தோனேசியாவை இடதுசாரிக் கொள்கைகளுக்கு முன் நடத்தினார்; படைத்துறை, இசுலாமியவாதிகளுக்கு எதிராக இந்தோனேசிய பொதுவுடமைக் கட்சிக்கு ஆதரவும் பாதுகாப்பும் அளித்தார்.  
மிகவும் ஆதிக்கவாதத்திற்கு எதிராக முற்போக்கான வெளியுறவுக் கொள்கைகளை அமலாக்கினார்; சோவியத் ஒன்றியத்திடமிருந்தும் சீன மக்கள் குடியரசிடமிருந்தும் நிதி உதவி பெற்றார்.  
1965இல் நடந்த செப்டம்பர் 30 இயக்கத்தின் பின்னணியில் இந்தோனேசிய பொதுவுடமைக் கட்சி கலைக்கப்பட்டது; சுகார்னோ விலக்கப்பட்டு அவரது படைத்துறை தளபதியான சுகார்த்தோ பதவி ஏற்றார். தமது மரணம் வரை சுகார்னோ வீட்டுச் சிறையில் வைக்கப்பட்டிருந்தார்.
# ராம்கட் சட்டமன்றத் தொகுதி (ராஜஸ்தான்)

:: இதே பெயரில் உள்ள பிற தொகுதிகளுக்கு, ராம்கட் சட்டமன்றத் தொகுதி என்ற பக்கத்தைப் பார்க்கவும்.  
இது ராஜஸ்தான் சட்டமன்றத்திற்கான தொகுதியாகும்.
# ராம்கட் சட்டமன்றத் தொகுதி (ராஜஸ்தான்)

## பகுதிகள்

இது அல்வர் மாவட்டத்தில் உள்ள ராம்கட் வட்டத்தையும், லட்சுமண்கட் வட்டத்தின் பகுதிகளையும் கொண்டது.
# ராம்கட் சட்டமன்றத் தொகுதி (ராஜஸ்தான்)

## சட்டமன்ற உறுப்பினர்

- ஞான தேவ் ஆகுஜா, பாரதிய ஜனதா கட்சி
# மரிசா டோமே

**மரிசா டோமே** (*Marisa Tomei*, பிறப்பு: திசம்பர் 4, 1964) என்பவர் அமெரிக்க நாட்டுத் திரைப்பட நடிகை ஆவார். இவர் தனது நடிப்புத்திறனுக்காக அகாதமி விருது மற்றும் பிரித்தானிய அகாடமி திரைப்பட விருதுக்கான பரிந்துரைகள், இரண்டு கோல்டன் குளோப் விருதுகள் மற்றும் மூன்று ஸ்கிரீன் ஆக்டர்ஸ் கில்ட் விருதுகள் உள்ளிட்ட பல்வேறு பாராட்டுக்களைப் பெற்றுள்ளார்.  
இவர் 2016 ஆம் ஆண்டு முதல் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: சிவில் வார், இசுபைடர்-மேன்: ஹோம்கம்மிங் (2017), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) மற்றும் இசுபைடர்-மேன்: நோ வே ஹோம் (2019) போன்ற திரைப்படங்களில் 'ஆன்ட்-மேன்' என்ற கதாபாத்திரத்தில் நடித்துள்ளார்.
# மரிசா டோமே

## வாழ்க்கை

மரிசா டோமீய் டிசம்பர் 4, 1964 ஆம் ஆண்டு புரூக்ளின், நியூயோர்க் நகரில் அமெரிக்காவில் பிறந்தார். இவர் 1986 ஆம் ஆண்டு திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து 50ர்கும் மேற்ப்பட்ட திரைப்படங்களில் நடித்துள்ளார்.
# புளோரன்டே அட் லவுரா

**புளோரன்டே அட் லவுரா** (*Florante at Laura*, ஆங்கிலம்: *The History of Florante and Laura in the Kingdom of Albania*) என்பது பிரான்சிஸ்கோ பலக்டாஸ் என்பவரால் எழுதப்பட்ட காப்பியம் ஆகும். இது தகலாகு மொழியில் எழுதப்பட்டுள்ளது. பிலிப்பீனியன் இலக்கியத்தின் மாபெரும் எழுத்தாளராக பிரான்சிஸ்கோ பலக்டாஸ் கருதப்படுகின்றார். இவர் இவ்வாக்கத்தை தனது சிறைவாசத்தின் போது எழுதியுள்ளார். 1838 ஆம் ஆண்டில் இது வெளியிடப்பட்டது.
# மத்திய லூசோன்

**மத்திய லூசோன்** (*Central Luzon*, பிலிப்பினோ: Gitnáng Luzon, Region III எனவும் அறியப்படுகிறது) என்பது பிலிப்பீன்சின் ஒரு நிர்வாகப் பிரிவு ஆகும். பிலிப்பீன்சின் மிகப் பெரிய தீவான லூசோன் 7 மாகாணங்களைக் கொண்டுள்ளது, அத்துடன் நாட்டின் மிகப்பெரிய சமதரை நிலம் இங்கே காணப்படுகின்றது. நாட்டின் அதிகளவான நெற்பயிர்கள் இச்சமதரையிலேயே விளைவிக்கப்படுகின்றன. இதனால் இப்பிரதேசத்தை "பிலிப்பீன்சின் நெற்களஞ்சியம் களஞ்சியம்" என வர்ணிக்கின்றனர். இதன் 7 மாகாணங்களும் முறையே: அவுரோரா, பட்டான், புலாக்கான், நியூ எசிஜா, பம்பனங்கா, டார்லாக், மற்றும் சம்பாலெசு ஆகியவையாகும்.
# என். வி. எம். கொன்சாலெசு

**என். வி. எம். கொன்சாலெசு** (*Néstor Vicente Madali González*, செப்டம்பர் 8, 1915 - நவம்பர் 28, 1999) என்பவர் ஒரு பிலிப்பினோ ஆசிரியர், எழுத்தாளர், பத்திரிக்கையாளர் மற்றும் கட்டுரையாளர் ஆவார். ராக்பெல்லர் அறக்கட்டளை பெல்லோஷிப், பலன்சா ஞாபகார்த்த இலக்கிய விருது, மணிலா நகர விருது, பிலிப்பைன் தேசிய விருது போன்ற விருதுகளை இவர் பெற்றுள்ளார். பிலிப்பைன்சின் ரோம்ப்லொன் எனும் இடத்தில் 08 ஆம் நாள் 1915 ஆம் ஆண்டு செப்டெம்பர் மாதம் 08 ஆம் நாள் பிறந்தார்.
# சைவ சமய மடங்கள்

**சைவ சமய மடங்கள்** அல்லது **சைவ ஆதீனம்** என்பவை சைவ சித்தாந்தத்தை வளர்க்கும் நோக்கத்துடன் தோற்றுவிக்கப்பட்ட மடாலயங்கள் ஆகும். இத்தகைய பல மடங்கள் 16-ஆம் நூற்றாண்டு முதல் தோன்றி வளர்ந்தன.
# சைவ சமய மடங்கள்

## சொல் விளக்கம்

- மடம் என்பது ஆசாரியர் வாழ்ந்த இடம்.
- ஆதீனம் - தலைமையாய் இருந்து பல கோயில்களையும், சீடர்களையும் கொண்டுள்ள அமைப்பு.
- ஞானபீடம் - அறிவு வழங்கும் மேடை, அறிவுக்களம்